# Mødereferat – møde 2.

**Dato:** 2.9.2013 kl. 19.00 – 20.30

**Sted:** Rødtjørnevej 3B, 8860 Ulstrup

**Deltagere:** Bent Kibsgaard(BK), Lars H. Storgaard(HLS), Marianne Rigtrup(MR), Susanne Marie Frandsen(SMF), Søren Dalby(SD).
**Afbud**: Lasse Schurmann, Ebbe Kjær Madsen, Henrik Berg Laustsen, Jens Aage Hansen

**Referat**

1. Valg af ordstyrer.
SD
2. Godkendelse og underskrift af referat for tidligere møde.
Underskrevet af deltagerne.
3. Godkendelse af dagsorden.
Ok
4. Korte meddelelser siden sidst: Formand/næstformand/kasserer/sekretær/udvalg/andre.
*Formand:*Expedit: SD orienterede om Expeditmødet , hvor gruppe via fremtidsvæksted kom med ideer til arkitekterne, som skal samle ideerne sammen og præsentere et oplæg til styregruppen før et borgermøde.

Velkomstgruppe: SD har kontaktet Ejendomshandler, Brugs og blomsterhandel. De synes det er en god ide og vil gerne medvirke med sponsorater. Lars undersøger i kommunen om mulighederne for at få oplysninger om tilflyttere. Mulighed for at besøge tilflyttere enkeltvis eller afholde et arrangement for målgruppen blev drøftet. Spørgsmål om hvor tit et arrangement kan holdes og af hvem overvejes til næste møde. Endvidere overvejes hvordan afgrænsning kan håndteres.

Erhvervsudvikling: SD har afholdt møde med EKM og HBL som gerne vil medvirke i gruppen.
Formålet er at understøtte erhvervslivet i Ulstrup og omegn. Det vil nok være hensigtsmæssigt at arbejde med to grupper: Detailhandel og andre herunder produktionsvirksomheder.
SD har haft kontakt til Erhvervsrådet Herning Ikast-Brande som understøtter, at det ikke må være en ”kaffeklub”. De har erfaringer for netværksdannelse, hvor virksomheder støtter og henviser til hinanden. EKM undersøger i sit bagland(BYG) om deres erfaringer, taler med Ulstrup VVS om deres bagland. SD kontakter LS om installatørernes holdning. SD drøfter med BK om erfaringer og mulige tiltag overfor detailområdet.

Natur og Sti: SD har afholdt møde med MR og overdraget materiale vedr. området. MR arbejder videre med området og er tovholder.

Foreninger og sammenhold: Det blev meddelt, at tovholderen ikke havde tid lige pt. SMF undersøger status medio sept. og drøfter tiltag med gruppen. Spørgsmål om flagalle og julepynt kom op i forbindelse med afholdelse af den kommende generalforsamling i Handelsstandsforeningen. BK undersøger samarbejdsmuligheder vedr. den formodede afgående handelsstandsforening og flagallegruppen om fremtidig indsats vedr. flagalle og julepynt.

Hjemmesidegruppen: SD kontakter LS for at få status. Sagen er vigtig.

Dannebrogspladsen: Der forhandles kommunalt om budget, hvor vi forventer en sum til stisystemer, en sum til fiskeri og fritid ved Gudenåen, en sum til at udvikle Dannebrogspladsen og evt. koble det sammen med Expedit projektet og andet i Ulstrup, der forventes yderligere en sum til gydepladser i Gudenåen med opstart i 2015.

SD mente at vi burde udnytte de positive tiltag om det kommunale engagement og forventede støtte til diverse tiltag til at skabe opmærksomhed på arbejdet i grupperne under Lokalrådet. Dels for at skabe interesse blandt borgerne og for at skabe interesse for at medvirke i grupperne. Derfor bør vi håndtere presse- og nyhedshåndtering så Lokalrådet og formanden ikke bliver ”taget med bukserne nede”. LSH har fortsat kontakten til pressen, men Lokalrådet via SD skal orienteres på forhånd om hvad og hvornår.

Fiskeri: Vigtigt at tovholderen Thorbjørn kan være aktiv. LHS skal snarest mødes med Thorbjørn for at få sat projekterne og organisationen på plads.

Byforskønnelse:LHS orienterede om tiltag vedr. åbning af Østergade, busskur samt mulig elektronisk infotavle(vi skal være opmærksomme på driftsomkostninger). BK er tovholder.

Alle kontaktpersoner til grupperne skal opdatere data om medlemmer i de respektive grupper, så vi har et fyldestgørende overblik over hvem der er med i hvilke grupper. SD udsender på ny Excelark, som returneres til SD med evt. justeringer. Snarest.
5. Sager til behandling.
SD havde udsendt en melding om at Øllaugets tiltag vedr. bryggefaciliteter i nye lokaler nok vil være på standby. LHS redegjorde for baggrunden. Det blev anbefalet at man forsøger at gøre opmærksom på mulighederne bl.a. via anvendelse af det eksisterende Facebook og evt. annoncering. LHS drøfter det med bestyrelsen i Lauget.
6. Eventuelt.
SMF rejste spørgsmålet om hvor gammel Ulstrup var. Set i lyset af Bjerringbros 150 års jubilæum. SD undersøger sagen.

SMF udtrykte et ønske om grundet tidspres at udtræde af Lokalrådet. Ville gerne skifte med Henrik Andersen og helst sidde på det yderste mandat som suppleant. SMF drøfter dette snarest med Henrik og orientere Lokalrådet.
7. Dato for næste møde
Tirsdag d. 22. oktober 2013 kl. 19.00 – 21.00.
Sted: Rødtjørnevej 3B, 8860 Ulstrup

Godkendt

­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_
Bent Kibsgaard Lars H. Storgaard Lasse Schurmann

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_
Marianne Rigtrup Susanne Marie Frandsen Ebbe Kjær Madsen

\_\_\_\_\_\_\_\_\_\_\_\_\_\_\_\_\_\_\_\_
Søren Dalby